PATVIRTINTA

Kėdainių lopšelio-darželio „Aviliukas“

direktoriaus 2021 m. lapkričio 12 d.

įsakymu Nr. V-104

**KĖDAINIŲ LOPŠELIO-DARŽELIO ,,AVILIUKAS“**

**APLINKOS PAVIRŠIŲ TYRIMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Kėdainių lopšelio-darželio „Aviliukas“ (toliau – Lopšelio-darželio) aplinkos paviršių tyrimo organizavimo tvarkos aprašas reglamentuoja aplinkos paviršių ėminių tyrimą SARS-CoV-2 (2019-nCoV) RNR nustatyti tikralaikės PGR metodu (toliau – aplinkos paviršių PGR tyrimas) organizavimo etapus, eigą, gautus rezultatus, visuomenės ir administracijos informavimą, viešinimą.

2. Šis aprašas parengtas vadovaujantis Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo 2021 m. rugpjūčio 24 d. sprendimu Nr. V-1927 „Dėl pavedimo organizuoti, koordinuoti ir vykdyti testavimą ugdymo įstaigose“ ir Kėdainių rajono savivaldybės administracijos direktoriaus 2021 m. rugpjūčio 31 d. įsakymu Nr. AD-1-1007 „Dėl testavimo COVID-19 ligai (Koronoviruso infekcijai) įtarti ir diagnozuoti organizavimo, koordinavimo ir vykdymo Kėdainių rajono savivaldybės teritorijoje veikiančiose ikimokyklinio, priešmokyklinio, pradinio, pagrindinio, vidurinio ugdymo programas bei pirminį profesinį mokymą“.

3. Aplinkos paviršių tyrimo organizavimo tikslas – įtarti ar diagnozuoti asmenis, kurie gali būti SARS-CoV-2 viruso nešiotojai, nepriklausomai nuo to, ar asmeniui pasireiškia (-ė) COVID-19 ligai (koronaviruso infekcijai) būdingi simptomai.

4. Aplinkos paviršių testavimas yra neprivalomas, bet rekomenduojamas, sutikus įstaigai.

5. Už šio aprašo įgyvendinimą atsako Lopšelio-darželio direktorius.

**II SKYRIUS**

**APLINKOS PAVIRŠIŲ PGR TYRIMO ORGANIZAVIMO EIGA**

6. Už paviršių PGR tyrimo organizavimą atsakingas visuomenės sveikatos specialistas, vykdantis sveikatos priežiūrą ugdymo įstaigoje, ir Lopšelio-darželio ūkvedys, kuris jam padeda.

7. Testavimą, paviršių PGR tyrimo metodu vykdyti kas 14 dienų.

8. Paviršių PGR tyrimą Lopšelyje-darželyje atlikti šiais etapais:

8.1. suderinti ir užsakyti Kėdainių rajono savivaldybės visuomenės sveikatos biure norimą kiekį paviršių ėminių;

8.2. pagal Kėdainių rajono savivaldybės visuomenės sveikatos biure sudarytą grafiką organizuoti ėminių paėmimą nuo vidaus aplinkos paviršių numatytose grupėse;

8.3. pasiruošti ir naudoti aplinkos paviršių PGR tyrimo ėminių paėmimui reikalingas priemones: asmenines apsaugos priemones (medicininę kaukę, vienkartines medicinines pirštines), rankų antiseptiką, sterilius tamponus (specialias priemones su transportine virusologine terpe), mėgintuvėlius su transportine terpe, sandarius plastikinius maišelius su absorbuojančia medžiaga (antrinę ėminio pakuotę), kartoninę dėžę mėgintuvėliams su ėminiais sudėti (tretinę pakuotę), nenuplaunamą rašiklį, du šaltkrepšius (vieną, skirtą mėgintuvėliams su švariomis transportinėmis virusologinėmis terpėmis, kitą – mėgintuvėliams su ėminiais);

8.4. imti ėminius kiekvienos numatytos grupės patalpoje nuo dažnai liečiamų paviršių: spintelių durelių, durų rankenų, miegojimui skirtų lovų kraštų (jei yra), mokytojų darbo vietos, vaikų aktyviosios zonos ir kitų paviršių pagal GMC laboratorijos pateiktus metodinius nurodymus;

8.5. vykdyti ugdymo įstaigoje imamų ėminių žymėjimą, leidžiantį identifikuoti konkrečias ugdymo grupes;

8.6. paruošti paimtus ėminius transportavimui į laboratoriją, juos supakuojant antrinėje ir tretinėje ėminio pakuotėse;

8.7. paruošti paimtus ėminius transportavimui ir perduoti Visuomenės sveikatos biuro paskirtam darbuotojui, kad pristatytų į laboratoriją;

8.8. informuoti ugdymo įstaigos vadovą apie aplinkos paviršių PGR tyrimų rezultatus ne vėliau kaip per 24 val. nuo ėminių gavimo.

**III SKYRIUS**

**VADOVO VAIDMUO ATLIEKANT APLINKOS PAVIRŠIŲ PGR TYRIMĄ**

9. Informuoti Lopšelio-darželio bendruomenę apie aplinkos paviršių PGR tyrimo organizavimą, jo tikslą, eigą bei gautus rezultatus.

10. Koordinuoti testavimo įstaigoje procesą, užtikrinant testavimo vykdymo etapus.

11. Nustačius didelį virusinės RNR kiekį konkrečios grupės aplinkos paviršių ėminiuose ir įtarus COVID-19 ligos (koronaviruso infekcijos) atvejį, informuoti apie poreikį pasitikrinti dėl COVID-19 ligos (koronaviruso infekcijos) visiems konkrečios grupės vaikams ir (ar) namų ūkiams bei registraciją į mobilųjį punktą greitajam antigeno testui per Karštosios linijos sistemą telefonu 1808 arba pildant elektroninę registracijos formą adresu www.1808.lt

12. Sudaryti sąlygas atlikti aplinkos paviršių PGR tyrimus, atlikti rezultatų analizę ir interpretavimą.

**IV SKYRIUS**

**BAIGIAMOSIOS NUOSTATOS**

13. Lopšelio-darželio direktoriaus įsakymu patvirtintas tvarkos aprašas skelbiamas įstaigos interneto tinklalapyje [www.kedainiaiaviliukas.lt](http://www.kedainiaiaviliukas.lt)

14. Aprašas įsigalioja nuo jo patvirtinimo dienos.

15. Su šiuo aprašu ir jo pakeitimais visi darbuotojui turi būti supažindinami.

16. Aprašas gali būti papildomas ir keičiamos direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_